
AVIZ

asupra proiectului de Lege privind aprobarea Ordonanței Guvernului nr.1/2014 pentru modificarea și completarea Legii nr.122/2006 privind azilul în România și a Ordonanței Guvernului nr.44/2004 privind integrarea socială a străinilor care au dobândit o formă de protecție sau un drept de ședere în România, precum și a cetățenilor statelor membre ale Uniunii Europene și Spațiului Economic European
(PLx. 132/2014)

În baza prevederilor art. 95 din Regulamentul Camerei Deputaţilor, republicat, cu adresa nr. PLx. 132/25 martie 2014, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege privind aprobarea Ordonanței Guvernului nr.1/2014 pentru modificarea și completarea Legii nr.122/2006 privind azilul în România și a Ordonanței Guvernului nr.44/2004 privind integrarea socială a străinilor care au dobândit o formă de protecție sau un drept de ședere în România, precum și a cetățenilor statelor membre ale Uniunii Europene și Spațiului Economic European.


Proiectul de lege a fost dezbătut în Comisie în şedinţa din 02 aprilie 2014.

Comisia, cu unanimitatea voturilor celor prezenți, a hotărât să emită aviz favorabil asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor ordinare.

